
ประกาศองค์การบริหารส่วนตำบลท่าดี
เรื่อง ให้เจ้าของที่ดินยื่นแบบแสดงรายการที่ดินเพื่อเสียภาษีบำรุงท้องที่ 
ประจำปี พ.ศ. ๒๕๕๗ ถึงปี พ.ศ. ๒๕๖๐ ต่อเจ้าพนักงานประเมิน
......................................

โดยที่พระราชบัญญัติภาษีบำรุงท้องที่ พ.ศ. ๒๕๐๘ มาตรา ๒๔ และ ๒๙ กำหนดให้เจ้าของ
ที่ดิน ผู้มีหน้าที่ต้องเสียภาษีบำรุงท้องที่ยื่นแบบแสดงรายการที่ดินเป็นรายแปลงต่อเจ้าพนักงานประเมิน 
  

ฉะนั้น จึงประกาศให้เจ้าของที่ดิน ซึ่งที่ดินตั้งอยู่ในเขตองค์การบริหารส่วนตำบลท่าดี อำเภอลานสกา จังหวัดนครศรีธรรมราช ยื่นแบบ ภ.บ.ท. ๕ แบบแสดงรายการที่ดินเพื่อเสียภาษีบำรุงท้องที่ประจำปี พ.ศ. ๒๕๕๗ ถึงปี พ.ศ. ๒๕๖๐ ต่อเจ้าพนักงานประเมิน ณ ที่ทำการองค์การบริหารส่วนตำบลท่าดี ตำบลท่าดี
อำเภอลานสกา จังหวัดนครศรีธรรมราช นับตั้งแต่วันที่ ๑ พฤศจิกายน พ.ศ. ๒๕๕๖ ถึงวันที่ ๓๑ มกราคม พ.ศ. ๒๕๕๗ แบบพิมพ์ ภ.บ.ท. ๕ ขอรับได้ ณ ที่ทำการองค์การบริหารส่วนตำบลท่าดี 
 

ถ้าไม่ยื่นแบบแสดงรายการที่ดินภายในกำหนด หรือยื่นแบบแสดงรายการที่ดินโดยไม่ถูกต้องทำให้จำนวนเงินที่จะต้องเสียภาษีบำรุงท้องที่ลดน้อยลง จะต้องเสียเงินเพิ่มตามมาตรา ๔๕ (๑) และ (๒) แห่ง 
พระราชบัญญัติภาษีบำรุงท้องที่ พ.ศ. ๒๕๐๘
 

ประกาศ ณ วันที่ ๑  เดือน พฤศจิกายน พ.ศ. ๒๕๕๖
 


(นายปรารถนา  พจน์จำเนียร) 
นายกองค์การบริหารส่วนตำบลท่าดี
**********************************************************************************

มาตรา ๔๕ ให้เจ้าของที่ดินเสียเงินเพิ่มนอกจากเงินที่ต้องเสียภาษีบำรุงท้องที่ ในกรณีและอัตรา
ดังต่อไปนี้ 
(๑) ไม่ยื่นแบบแสดงรายการที่ดินภายในเวลาที่กำหนด ให้เสียเงินเพิ่มร้อยละสิบของจำนวนเงินที่ต้องเสียภาษีบำรุงท้องที่เว้นแต่กรณีที่เจ้าของที่ดินได้ยื่นแบบแสดงรายการที่ดินก่อนที่เจ้าพนักงานประเมินจะได้แจ้งให้ทราบ ถึงการละเว้นนั้น ให้เสียเงินเพิ่มร้อยละห้าของจำนวนเงินที่ต้องเสียภาษีบำรุงท้องที่ ี่ 
(๒) ยื่นแบบแสดงรายการที่ดิน โดยไม่ถูกต้องทำให้จำนวนเงินที่จะต้องเสียภาษีบำรุงท้องที่ลดน้อยลงให้เสียเพิ่มร้อยละสิบของภาษีบำรุงท้องที่ที่ประเมินเพิ่มเติม เว้นแต่กรณีที่เจ้าของที่ดินได้มาขอแก้ไขแบบแสดงรายการที่ดินให้ถูกต้องก่อนที่เจ้าพนักงานประเมินแจ้งการประเมิน

